ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jani Haapaniemi.
Tere tulemast Jani! - Suur tänu!
Sa sündisid Sievis,
mis on tuntud tööstusvaldkonna poolest.
Seal on mitmeid tööstusettevõtteid.
On tõesti.
Seal on suur tööstuspiirkond ja olen isegi seal töötanud.
Töötasin isegi pea 10 aastat Sievin Jalkine jalatsitehases.
Räägi lähemalt, millisesse perre sa sündisid
ja millise pagasi ellu kaasa said?
Mul oli isa-ema, noorem vend ja siis ma ise.
Elasime Sievi kandis ühes väikeses kohas.
Isa oli metsamees.
Ema töötas tehases ja oli perehoidja,
töötades ka laevadel.
Töö ja sissetulek olid olemas. Puudust meil polnud.
- Mingil hetkel aga hakkas alkohol te pereelu segama?
Jaa, juba mu mudilaseast peale.
Meil tarvitati üsna ohtralt alkoholi.
Ema ja isa mõlemad jõid ja meil käis ka palju külalisi.
Paljud neist olid isa metsameestest töökaaslased.
Tihti toimusid ka kaklused, kuhu vahele väikese poisina jäin.
Selles pole ühtpidi midagi imelikku, kuna Soomes juhtub seda väga palju.
Selle tagajärjed olid sinu puhul aga sellised,
et mingil ajal mõjutasid need ka sinu valikuid.
Mõjutasid tõesti.
Teismeeas esines pisirikkumisi, nii et tuli ka politseiga tegemist teha.
Aga ei midagi suuremat?
Paar autovargust ka, mille osas läks halvasti.
Oled kogu aeg teinud tööd ja alguses läks sul tööl kõik hästi.
Töötasin algul Sievi jalatsitehases.
Mul läks väga hästi, sest olin väga töökas.
Kuid mindki kimbutas suur alkoholi tarbimine,
mis kasvas kogu aeg.
Hea oli see, et mind huvitas sport.
Tegelesin karate- ja tõstmisega.
Need jõualad jäid siiski sinnapaika.
Kuid su kodus ja noorusajal teil usuasjadest ei räägitud?
Me peres tõesti mitte,
aga mul läks selles mõttes hästi,
et mu ema õde ja tema mees olid usklikud.
Nad olid nelipühilased.
Nii et kui meil oli kodus raske - käisid joomingud ja tülid,
viisid nad minu ja mu venna Kokkolasse "pagendusse".
Seda kaudu tulid usuasjad ka minu ellu.
Paavo luges meile Piiblit ja viis meid oma seltskondadesse.
Ta viis meid ka suvelaagritesse, mida ta oma suvemajas korraldas.
Neid laagreid oli mujalgi.
Mäletan, et sain Vaasa lähedal Munsalas ristitud.
Kui minna veel natuke edasi,
siis tundub, et su hinge pärast on käinud ikka kõva võitlus.
Tõsiselt kõva võitlus.
Jumal küll kõnetas mind mitmeid kordi,
aga samas kiusasid ka saatan ja kurjad vaimud mind,
piinates mind vahel ikka päris tõsiselt.
Kui sa räägid kurjadest vaimudest ja deemonitest,
siis kuidas oled kogenud nende reaalset olemasolu?
Võiks öelda, et see on selline tunne ja hääl.
Olen ise oma elu jooksul palju palvetanud
ja minu eest on palju palvetatud.
Arvasin, et Jumal kutsub mind ja olin valmis Teda järgima,
hakates usuasjadega tegelema.
Aga siis hakkasin kuulma süüdistavaid hääli:
"Ära hakka! Ära mine seda teed!
Vaata, siin on palju rohkem muid ahvatlusi.
Alkohol ja muud asjad.
Tule siia suunda!"
Need kutsed olid nii tugevad.
Kes muud need olid kui deemonid, kurjad vaimud ja saatan ise,
kes haarasid mind nii kõvasse haardesse,
et nii ma sellele teele sattusingi.
Sattusid mitu korda olukordadesse, kus sul oli järgmisel päeval halb olla.
Siis hakkasid kindlasti mõtlema, miks pead midagi sellist kannatama?
Mu olukorrad olid tõesti väga halvad.
Mu joomatsüklid kestsid vahel mitu nädalat.
Ma jõin kogu aeg ja mul oli kohutavalt halb olla.
Eriti palju jõin oma suvekodus ja kodupaigas.
Kui seal jälle külas olin, läks jälle joomaks.
Eriti palju ma nendest nädalatest ei mäleta.
Narkootikume ei tarvitanud?
Selle eest õnnestus mul end säästa.
Ma ei vajanud neid ja neid ei pakutud mulle ka.
Tekkisid sul ka mingid füüsilised häired
või kuidas sellega oli?
Mul oli südamega probleeme ja ma teadsin, et suren viinasurma.
Mul olid ka muidu kalduvused südamerütmi häiretele.
Viinavõtmise ajal olid need eriti tugevad.
Vahel tuli ka kiirabi kutsuda.
Telefon kukkus käest ja teadvus kadus.
Need olid väga halvad olukorrad.
Samas oli sul ka pere?
Jaa, mul oli oma pere.
Mu joomised sagenesid siis, kui meile sündisid lapsed.
Siis see otsekui lahvatas
ja mu joomatuurid muutusid eriti pikaks.
Kukkusin 3-4 korda aastas jooma ja jõin ikka väga palju.
Mõtlesin iga kord, et nüüd ma suren.
Kuidas naine sellesse suhtus?
See oli pere ja naise jaoks väga karm -
see, et kadusin kodust pikaks ajaks jooma.
Oli sul ka oma sõprade seltskond?
Mul oli oma sõprade ring, aga ma jõin ka täitsa üksi.
Jõin üksi me suvekodus Iitti kandis.
Võib öelda, et Jeesus küll avaldas sulle mõju,
aga samas hakkasid jälle jooma ja see muudkui jätkus.
Räägi lähemalt, milliste intervallidega see käis?
Jumal kõnetas mind ja ma mäletan,
kuidas sõitsin mööda maanteed Sievist Helsingi poole.
Olin saanud nii palju vormi, et suutsin autot juhtida.
Sõitsin ja kogesin kõnetust,
et pean peatuma järgmises parkimiskohas.
Mõtlesin: "Miks?",
aga samas kogesin siiski: "Peatu seal."
Nägin parklat ja kuidagimoodi õnnestus mul sinna sisse keerata.
Mul oli nõrkus ja halb olla.
Ma poleks üldse tohtinud rooli minna, aga läksin ikkagi.
Tulin autost välja ja kõndisin piki parkla äärt.
Seal oli üks teadete tahvel.
Vaatasin oma kingi ja kui pea üles tõstsin,
oli seal kirjas: "Jeesus ütleb..."
Kaks sõna ainult? - Jah, alaosa oli ära rebitud.
"Jeesus ütleb." Mõtlesin, mida see tähendab?
Autos sain aru, et Jeesus ütleb: "Mina olen tee, tõde ja elu."
Selliseid asju juhtus minuga tihti, kuid ma ei uskunud seda,
sest saatana vägi oli nii uskumatult tugev
ja vedas mind alkoholi juurde.
See viinahimu on väga julm.
See on tõeline. - On tõesti.
See on täiega võimatu lugu,
aga ma ei suutnud sellele ka vastu panna,
mistõttu see vaid jätkus ja läks aina hullemaks.
See halvenes iga aastaga.
Su füüsiline vorm nõrgenes ja sa olid ka töölt eemal.
Olin 2 aastat töölt eemal.
Olin meeleheitel ja masenduses.
- Kuidas pere eest hoolitsemisega oli?
See kõik jäi naise õlgadele,
kuigi hea siis, et temagi oli olemas.
Paljud kindlasti mõtlesid: "Sellesse ta surebki."
Kindlasti ja ma ise mõtlesin seda sama.
Kartsin alati, milline mu joomakord jääb viimaseks,
sest olin kindel, et see nii läheb.
Kas samas polnud tunnet, et kuna olid täiemõistuslik inimene,
siis küll sa seljatad selle alkoholihimu?
Aga nii lihtsalt see ikka ei lähe. - Ei lähegi.
Selle taga on mingi kuri vaim, kes saab su niimoodi püünistesse.
Alkoholism on haigus.
See pole kerge asi.
Kui keegi mõtleb: "Nüüd ma lõpetan joomise",
siis nii lihtsalt see siiski ei õnnestu.
Kuid see allamäge minek sellega veel ei lõppenud,
vaid läks veelgi sügavamale.
Räägi, mis lõpuks juhtus?
Umbes aasta tagasi, 2021. a. augustis olin jälle me suvekodus
ja jõin seal.
Muidu läksin sinna suvekoju töid tegema,
aga siis hakkasin jooma. Jõin seal üsna ohtrasti.
Palvetasin ka suvekodus:
"Jeesus, päästa mind sellest alkoholismist!"
On huvitav, et palvetasid ja samas jõid viina.
Jõin ja palvetasin: "Peata mind!"
Palusin: "Peata mind, sest ma ei pea vastu ega taha enam!
Tahan pääseda sellest."
Sain sealt ära ja tulin koju Helsingisse.
Olemine oli väga halb.
Ma ei julgenud magama jääda ega ka liikuda.
Mu süda peksis nii kõvasti, et oleks pidanud helistama kiirabisse,
aga ma ei helistanud.
Siis jäin ühel ööl magama
ja surin ära.
Suundusin selle järel ühe kalju peale, kus mul oli ka keegi saatja.
Küsisin temalt, mis see on?
Ta ütles: "Sa oled surnud. Nüüd asume teele!"
Nii asusimegi teele otse allapoole, hukatuse suunas.
Läksime ja ma nägin ees musta koledat kohta.
Teadsin, et kui ma sinna satun, on see täis hirmsat vaeva
ja sealt tagasitulekut enam pole.
Mõtlesin, miks olen oma elu nii elanud,
et satun nüüd sinna - igavesse kannatusse?
See oli väga ebameeldiv koht. See oli täitsa: "Oo ei!"
Olime selle musta augu lähedal, kust kuulsin õudsaid hääli.
Siis aga juhtus nii,
et läksime koos saatjaga sellest august mööda
ja jõudsime aasale, kus oli palju valgust ja ka lilli.
Mõtlesin, mis see veel on
ja mulle öeldi, et see on minu taevakoht.
"See ongi sinu taevakoht."
Kui seda natuke imetlesin, oli seal üks teerada.
Nägin, et ees oli üks puupink, millel istus Jeesus.
Hüüdsin: "Jeesus, Jeesus! Jeesus, Jeesus!"
Mu saatja hääl ütles: "Mine Jeesuse juurde"
ja ma läksingi.
Jeesus istus seal ja me kallistasime.
Seal oli suur soojus ja armastus.
See oli hääletu. Mingit vestlust seal polnud.
Aga olemine oli selline, et olen heakskiidetud ja armastatud.
Mõtlesin, et sellisest haardest ei taha ma küll kunagi loobuda.
Siis ütles hääl, et peame veel jätkama.
"Lähme ja vaatame edasi!" ja me läksime.
See oli nagu küla.
Seal olid teised inimesed ja nad tegid mingit tööd.
Küsisin veel, mis koht see selline on ja vastus oli: "See on sinu taevakoht."
Siis küsisin, kus on inglid?
Vastus kõlas: "Vaata ringi! Neid on igal pool."
Mu ees olidki inglid.
Seal oli üks lill, mida ingel siis puhastas.
See oli väga tore koht ja seal oli väga rahulik.
Väga tore olemine oli.
Siis küsiti minult, kas tahan sinna jääda?
See pani mõtlema, mida vastata.
Pika arutlemise peale ütlesin: "Jah, ma tahan siia jääda."
Samas mõtlesin, et hakkan igatsema oma laste ja pere järele.
Teisalt jälle tundsin, et see on nii tore koht,
et jään ikka sinna.
Siis meenusid veel mingid praktilised küsimused.
Ma ei saanud neid öelda,
aga mulle öeldi, et kõik on juba ära korraldatud.
Vaatasin mõnda aega seda kohta ja siis tuli tuuleiil.
Tulin sealt selg ees ära ja see koht jäi sinna maha.
Korraga aga olin oma voodis tagasi.
Suu oli lahti ja ma ei saanud hingata.
Siis kuulsin kaks korda "tuks-tuks"
ja mu süda hakkas jälle lööma ning vaim ärkas ellu.
Mul oli nii hea meel, et sain Jeesust kallistada.
Tahtsin rääkida sellest ka oma naisele,
aga ma ei tahtnud teda üles äratada.
Tulin voodist välja ja hakkasin mööda kodu ringi käima.
Läksin ka rõdule.
Mõtlesin, et nüüd peaks veel palvetama,
mistõttu palvetasin seal:
"Jeesus, ma tahan meelt parandada. Tahan, et mu alkosõltuvus kaoks.
Tervenda mind alkoholismi haigusest!"
Siis läbis mind mingi vool ja ma teadsin, et nüüd sain terveks.
Kõik ahastus ja masendus jäid sinnapaika.
See, millest just rääkisid, on peamine sõnum,
mida Jeesus tahab meile - inimestele, Piiblis öelda.
Et on kaks teed. - Just.
Sina, kes sa kaotasid kogu lootuse oma elus,
said seda kogeda.
Seetõttu usun, et see saade, mis levib suure vaatajaskonna seas
ja kaugemalegi veel,
on selleks, et inimesed oskaksid nüüd teha õige valiku.
Jah.
Sellest on juba aasta jagu möödas,
aga mida sa tunned, millest peaksid selles osas rääkima?
Mu elu muutus täiega, kuigi oli ka palju kartusehetki.
Samas juhtub nii palju häid asju, kui anda oma elu Jeesusele
ja paluda tõsiselt pääste ja tervenemise eest.
Meil on kaks varianti.
Üks on põrgutee, hävingutee, igavene kannatus.
Teiseks on meil taevatee. Need on need kaks teed.
See otsus tuleb teha siin maa peal.
Me peame meelt parandama.
Palvetades paluda, et Jeesus päästaks ja tervendaks
ja nii ka juhtub.
Sa teed sellist tööd,
kus sa puutud kokku inimestega, kelle probleemiks on alkohol.
Räägi, milliste inimestega sa kokku puutud ja mis toimub?
Ma teen tööd kodututega.
Teen tööd hästi suurtes raskustes olevate inimestega.
Ka narkomaanide-, alkohoolikute-
ja muudes hädades olevate inimestega.
Kui ma nendega töötan, on paljud ka purjus.
Vahel on olukord ka ohtlikuks muutunud.
Olen viimase aasta jooksul hakanud seda tööd teistmoodi tegema
Ma palun rahu oma hingele, sest siis on parem ka teisi aidata.
Siis saab rääkida ka Jeesusest ja päästest.
Selles töös saan jagada seda sõnumit.
Sa näed neid varjukülgi, kui inimesed on patu orjad
ja hingevaenlane juhib neid.
Sa oled veel noor mees.
Vaadates tagasi su lapsepõlve, kui su vanemad olid padujoodikud,
siis mis mõtted sul sellega seoses on?
Nad viisid ka sind sellele halvale teele.
Mida sa näed Soomes, kus kristlus on üsna kokku kuivanud?
Milline on paljude inimeste saatus?
See on kurb.
Ajad on sellised,
kuigi eks alkoholismi ja joomist ole kogu aeg olnud.
Pered lähevad lõhki
ja lahutatakse abielusid.
On kummaline, et lahutamine oleks justkui mingi mood.
Kuid see jätab jälje ka lastele, kes saavad sellest trauma.
Peretöö jaoks on meil veel palju jõuressursse vaja.
Kas su vanemad elavad veel? - Ei.
Mu vanemad on surnud.
Ema suri alkoholi põhjustatud haigustesse.
Isa aga suri vanadussurma, lõpetades vanas eas joomise.
Ta ei leidnud tõde?
Ei leidnud.
- See on muidugi raske teema.
Teisalt olid sa olukorras, kus sa ei saanud aidata,
sest sa ei suutnud ennastki aidata.
Ei suutnud.
Ma astusin vahele,
kui püssid paukusid või rusikad läksid käiku.
Astusin väikese poisina nende tülides neile vahele.
Kuid nagu varem öeldi, oli mulle suureks päästeks see,
et mu lähisugulaste seas olid toredad inimesed.
Su aastatagune kogemus oli nii väeline,
et see kannab sind elu lõpuni.
- Kannab jah.
Tädimees ütles alati, et palve on tähtsam, kui hingamine,
kuigi hingamine on ju ka meile tähtis.
Mõlemad need on meile väga tähtsad.
Kuna inimesed ei saa aru nähtamatutest asjadest,
mõeldakse palve osas sageli, et see on mõttetu.
Aga samas on see võti. - Just nii.
Kui palvetada ja midagi ei juhtu, siis palve kannab ikkagi edasi.
Ma olen küll selle aasta jooksul vastuseid saanud.
Näen, et palves on see vägi olemas.
Oled sa ka kogenud valu või vaeva päästmata hingede pärast?
No võib öelda, et ikka olen.
Kui vaid suudaks neid kuidagi aidata!
Nüüd aga on sul vaba sõna,
mistõttu võid öelda vaatajatele, mida Püha Vaim sulle öelda annab.
Sul on ju palju, millest rääkida.
Võin oma kogemuse põhjal öelda,
et see tõesti vastab tõele, et meil on kaks teed.
On hävingu tee, mis viib igavesse kannatusse,
aga on ka päästetee, mis viib taevakoju.
Inimesed, palvetage ja paluge oma patud andeks
ning te saate andeks!
Minge kogudustesse ja usklike inimeste poole.
Võtke vastu palveabi.
See meeleparandus tuleb teha selles ajas.
Kohe kindlasti, sest meil on vaid kaks teed.
Taevatee on tore tee. See on päästetee.
Jeesuse läbi pääseme me ühendusse Jumalaga.
Inimesed palvetage!
Palvetage ka haigete eest, kes kannatavad.
Palvetage nende eest!
Kui tähtsaks sai Jumala Sõna su jaoks peale seda kõike?
Väga tähtsaks.
Piiblis on meie jaoks palju asju,
kuigi minugi jaoks on seal veel palju asju uurimata,
kuigi olen seda korra lugenud.
Kuid seal on tõesti sõnum me jaoks.
Piibel on tehtud justkui kihtide kaupa.
Kui lugeda sama kohta aasta pärast uuesti,
siis Jumala Vaim võib seda sulle hoopis teistmoodi avada.
Jah.
Uute asjade leidmine sealt ei lõpe kunagi.
Kindlasti ei lõpe.
Aitäh selle eriti tähtsa saate eest, mis on meile näide sellest,
mis on kõigi inimeste jaoks pakkumisel,
kui Jeesus pole veel nende Issand.
Ta võib saada selleks juba täna.
Just. Ka täna võib saada päästetud, kui palvetada.
Aamen ja suur tänu sulle!
Kui soovid toetada Eesti TV7 tööd, helista 900 1770 (kõne hind 10 euri)
või annetada ka pangaülekandega, leides me andmed www.tv7.ee Aitäh!
Tõlge: Raul Jürimaa